NaiveNeuron/SloPal huggingface dataset:
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
Ďakujem pekne. Krátko. Myslím, že veľmi veľa bolo vyjadrené aj v jednotlivých vystúpeniach. Áno, ide o dôležitý zákon. Nie je totálne nový, aj keď formálne je nový, pretože dotýka sa len čiastočne úprav doterajšieho právneho rámca, povedal som na úvod asi jednou štvrtinou. Ale každá zmena, samozrejme, je dôležitá, musí byť transparentná, resp. systémová a vyvážená. Hlavne tu chcem poukázať na tému ochrana súkromia, údajov, slobody jednotlivca, na druhej bezpečnosť v spoločnosti, resp. záujmy spoločnosti, ktoré napríklad dnes veľmi skúša zneužívanie informácií, resp. nových technológií. Tak ako postupne a veľmi rýchlo sa vyvíja prostredie elektronických komunikácií, tak... (Vystúpenie prerušené predsedajúcim.)
J. Senko, poslanec: (2010-02-05):
Návrh bol doručený v lehote určenej § 72 rokovacieho poriadku, t. j. 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie dnešnej schôdze. Konštatujem, že uvedený návrh spĺňa z formálno-právnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. V zmysle pripojenej doložky zlučiteľnosti problematika návrhu nepatrí medzi prioritné oblasti aproximácie práva. Podľa navrhovateľov návrh nepredpokladá žiaden dopad na verejné financie, životné prostredie a zamestnanosť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 7. januára 2010 č. 1417 navrhujem, aby v prípade postúpenia návrhu do druhého čítania ho prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní odo dňa pridelenia. Vážený pán predsedajúci, ďakujem, skončil som. Prosím, otvorte rozpravu.
Ďuriš Nicholsonová, Lucia, podpredsedníčka NR SR (2017-02-08):
Ďakujeme pekne, pán poslanec. Registrujem tri faktické poznámky na vaše vystúpenie. Končím možnosť prihlásiť sa s faktickou poznámkou. Nech sa páči, pán poslanec Sopko.
Šmilňák, Martin, poslanec NR SR (2024-01-10):
Vážený pán predsedajúci, budem reagovať na pána Pročka a bude sa to týkať šéfa volebnej komisie alebo voľby šéfa volebnej komisie, aby bolo jasné medzi nami. Pán Pročko spomenul viacero mien, viacero ľudí z vládnej koalície a potom spomenul, že dúfa, a vyzval nás všetkých, že dúfa, že si zvolíme čestného človeka. Ja mám trošku rešpekt pred tým, aby som označoval, títo sú čestní, títo sú nečestní. Ja si nemyslím, že na svete existuje človek bez viny a teda mám pred takými pojmami rešpekt. A som dokonca presvedčený, že väčšina z tých ľudí, ktorí tam sú, z tých štrnástich, asi zastanú svoju robotu, lebo ja tam nevidím nejakého kriminálnika, korupčníka. Iné je (reakcia z pléna), iné je, keď, iné je, keď ľudia, ktorí sú trestne stíhaní, pripravujú Trestný zákon a idú pomáhať svojim kamarátom. Tam vidím rozpor. Ale čo by som chcel povedať, je, že ja si nechám tú takú romantickú predstavu demokracie, že aj keď vyhrá, teda sa vytvorí koalícia, potom aj opozícia, ale že vždycky ide o to, aby tí najšikovnejší, najlepší pripravovali tie najkvalitnejšie riešenia a opozícia kontroluje. To znamená, koalícia nemá absolútny problém v takej ideálnej demokracii zveriť všetky kontrolné funkcie a všetko ostatné, čo sa netýka výkonu vládnej moci, všetko ostatné zveriť opozícii, ktorá bude dávať pozor, aby sa veci diali zákonne, aby, aby nedochádzalo k nejakým prešľapom a tak ďalej. A preto si myslím, že tieto funkcie, o ktorých teraz hovoríme, napríklad aj funkcia šéfa volebnej komisie by mala automaticky pripadnúť opozícii bez ohľadu na to, bez ohľadu na to, že či sa to koalícii páči... (Prerušenie vystúpenia časomerom.)
Gažovičová, Tina, poslankyňa NR SR (2024-05-02):
Ďakujem za slovo. Ďakujem kolegovi Dostálovi, myslím, že veľmi pokojne, vecne a zároveň jasne pomenoval, kde vidíme mnohí, čo tu sedíme, viacero problémov s týmto návrhom. A jedna z myšlienok, ktoré by som rada vyzdvihla a zdôraznila, je, že tu nejde o konflikt práv dvoch ľudí, ale tu ide o konflikt práv konkrétnych ľudí, ľudských bytostí a oproti nim stoja, stojí presvedčenie nejakej časti spoločnosti alebo predsudkov nejakej časti spoločnosti. Že to, že navrhovatelia nejakým spôsobom sú presvedčení, že genetické testy sú tie, sú to, čo by malo rozhodnúť, alebo že oni sú spokojní, že nejako vidia ten svet, tento svoj pohľad nanucujú zvyšku spoločnosti a ubližujú tým konkrétnym ľuďom. A tu sa naozaj bavíme o počtom veľmi malej menšine v tejto spoločnosti, ktorá svojou existenciou nikomu neubližuje, sú to ľudia, ľudia, ktorí tu žijú, ktorí chcú žiť slobodne ako všetci ostatní, ale keďže sú nejakým spôsobom príslušníci menšiny a majú nejaké postavenie iné ako, ako my ostatní, ktorí nemusia sa vysporiadavať s nejakým nesúladom medzi tým, ako sa cítime, a tým, čo hovorí naše telo, tak niekto iný im neustále kreslí kríž na chrbát a robí z nich obete šikany. A to je tu, žiaľ, problém v tomto prípade. Ďakujem.
Ďuriš Nicholsonová, Lucia, podpredsedníčka NR SR (2018-09-13):
Pán minister.
Figeľ, Ján, podpredseda NR SR (2015-02-11):
Poprosím o trošku kľudu v sále. Bude prestávka potom.
Tomáš, Erik, poslanec NR SR (2023-03-21):
Jano, máš presne pravdu. Ja som povedal a tak to aj je, že my vlastne tým zákonom len stanovujeme nejaký rámec pre ministerstvo práce. Preto hovorím, že nevytvárame automaticky nejaký tlak záväzný, ale je pravdou, že pokiaľ nedôjde k zvýšeniu toho príspevku a podľa mňa aj celkového objemu peňazí, tak pre mnoho-mnoho seniorov sa vlastne tie rekondičné pobyty stanú nedostupnými, pretože naozaj tie dôchodky sú také, aké sú, a bez tohto príspevku si nebudú môcť tento rekondičný pobyt dovoliť. Takže ja to v dobrom tu hovorím, že vytvoríme rámec, zvyšujeme ten príspevok a bolo by fajn, aby ministerstvo práce na to zareagovalo pozitívne v zmysle navýšenia celkového objemu peňazí, dokonca ešte prevyšujúceho toho, čo prípadne navrhujeme my, je to len na ministrovi práce a ministerstve práce. A ako som už tu povedal, nie je to žiadny vážny nápor na štátny rozpočet z makroekonomického hľadiska a pomôže to mnohým seniorom dostať sa ku kúpeľnej liečbe. Ďakujem pekne.
Kvorka, Ján, poslanec NR SR (2018-02-01):
Dajte, prosím, hlasovať o bode 24 zo spoločnej správy, ktorý požiadal vyňať na osobitné hlasovanie pán poslanec Petrák, s odporúčaním gestorského výboru schváliť. Chcem tu však podotknúť, že v rozprave bol podaný kompletnejší pozmeňujúci návrh.
Danko, Andrej, podpredseda NR SR (2024-05-21):
Pán poslanec Sabo.
Mazurek, Milan, poslanec NR SR (2021-07-01):
Pán poslanec, seriózne, pri všetkej úcte sa môžete tak akurát hanbiť. To, čo ste tu začali hneď na začiatku, že vlastne opozícia je zodpovedná za vašu neschopnosť, je preukazovaním si absolútnej nulovej sebareflexie, ktorá je vo vašej vládnej koalícii. To, že vy ste prijali ako skutočnosť, že očkovanie je dokonalý, jedinečný a úžasný nástroj, ktorý vám umožní zachrániť Slovensko do budúcnosti pred všetkými možnými pandémiami a pred tým, aby sa tu zavádzali ďalšie lockdowny, je vaša vlastná záležitosť. To, že tomu ale neveria občania Slovenskej republiky, lebo vy ste ich o tom nedokázali presvedčiť, a vysmiatej Čaputovej a proste trápne úbohé herečky alebo tu prítomný Matovič, nie sú dostatočnou zárukou na to, aby verili týmto vašim vakcínam, je zase len váš problém. Vy tu prídete a poviete, že opozícia zodpovedá za to, že ľudia si do seba nechcú nechať niečo pichnúť. Ľudia sami sú zodpovední za to, čo si do seba nechajú pichnúť, či tomu veria, alebo neveria. Vy ste tu nastavili morálnu rovinu tak, že ten, kto sa nechal zaočkovať, ten je dobrý, ten je správny. A ten, kto sa nenechal zaočkovať, je pomaly zločinec. A preto tu potom predkladáte ďalšie návrhy zákonov, aby ľudia nemohli chodiť do prevádzok, keď nie sú zaočkovaní. Teraz tu prídete s lotériou. Vyhraj sumy, proste vyhraj nejaké vecné dary, keď sa necháš zaočkovať. Do akej roviny ste tú vakcínu postavili? A vy si myslíte, že toto ľuďom pomôže, aby boli presvedčení o tom, že tá vakcína je dobrá? Keď ju pomaly núkate na trhu ako nejaký Mikulec fejkové hodinky? Na blšáku začnete tie vakcíny predávať? Veď vy ste z toho urobili šou, komediálny živý prenos. A po tomto chcete, aby ste ľudí presvedčili? Že poď sa nechať zaočkovať, dostaneš prémiu, vyhráš nejaký dar. Matovič bude roztáčať nejaké šťastné výherné koleso? Zbláznili ste sa? A ešte z toho obviníte opozíciu! Veď vy ste stelesnená tragikomédia! Jasné, že ľudia vám neveria!
Jurinová, Erika, podpredsedníčka NR SR (2014-11-09):
Pán poslanec, na vaše vystúpenie sú štyri faktické poznámky. Uzatváram možnosť prihlásiť sa. Pán poslanec Mihál, nech sa páči.
Číž, Miroslav, poslanec NR SR (2016-06-07):
Ďakujem pekne. Pán premiér, ja snáď iba malú poznámku k tomu, kde ste naznačili, že nenávisť a tá totálna konfrontácia ako hlavná súčasť politiky, prečo má také obrovské miesto v tomto parlamente. Som presvedčený, že ak máme vôbec hovoriť o demokracii a o fungovaní parlamentarizmu, tak jeden z najdôležitejších momentov takéhoto typu spravovania štátu je napríklad aj uznanie výsledkov volieb. Uznať výsledky volieb je jeden zo základných momentov preto, aby mohol demokratický parlament fungovať a v súvislosti s tým, samozrejme, sú spojené potom celý rad ďalších okolností, okrem iného sto dní vlády a tak ďalej. V danom prípade ide o moment, za ktorý má byť minister zodpovedný, ktorý sa udial ešte dva alebo tri roky dozadu od súčasnej situácie. Dokonca počúvame – minister je zodpovedný za to, že boli vyplatené nejaké vrátky, minister je zodpovedný za nezávislé konanie vyšetrovateľky. Naozaj sa dotýkame absolútneho dna. Naozaj sa dotýkame absolútneho dna, kde zodpovednosť za krajinu a za súčasnú veľmi neľahkú situáciu, kde naozaj potrebujeme ministra vnútra, aby veľmi aktívne konal vo veci, ktorá sa dotýka zásadným spôsobom drvivej väčšiny občanov našej krajiny, a to je problémov, ktoré jej vyplývajú z migračnej krízy. Ak potrebujeme ako predsednícka krajina hľadať dobré riešenia a ponúkať ich, na to potrebujeme mimoriadne intelektuálne a skúsenostne vybaveného ministra a Slovensko ho má, dosahuje úspechy a má rešpekt. Ľudia, ktorí tu robia tento cirkus, ten rešpekt nemajú, bohužiaľ, u malej časti obyvateľov, ale je najvyšší čas, aby títo ľudia pochopili, že našou hlavnou úlohu je spravovať krajinu a nie neustále ponúkať tieto neuveriteľné eskapády a predvádzanie sa istej časti poslancov opozície, tiež aby som celú opozíciu do jedného vreca nehádzal. Ďakujem vám za pozornosť. (Potlesk.)
Laššáková, Jana, podpredsedníčka NR SR (2014-11-09):
Pani poslankyňa Nachtmannová, nech sa páči.
Žiga, Peter, podpredseda NR SR (2023-12-07):
S ďalšou faktickou poznámkou pani poslankyňa Luščíková.
Záhumenský, Marian, poslanec NR SR (2013-02-05):
V rozprave vystúpil pán poslanec Matovič a predniesol pozmeňujúci návrh, ktorý má tri body. Budeme hlasovať o nich spoločne. Prosím, dajte, o nich hlasovať.
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 119 poslancov, za 110, proti nikto, zdržali sa 9, hlasovali všetci prítomní. Konštatujem, že tento návrh sme schválili. Ďalej budeme hlasovať o bode 38, ktorým je prvé čítanie o návrhu poslankyne pani Zemanovej na vydanie zákona, ktorým sa dopĺňa zákon č. 343/2005 Z. z. o verejnom obstarávaní (tlač 392). Poprosím pána poslanca Kazdu, ktorý je spravodajca, aby uviedol hlasovanie. Nech sa páči. (Hlasovanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 392.)
Uhliarik, Ivan, poslanec NR SR (2013-02-13):
Ďakujem pekne. Vážená pani predsedajúca, vážené pani poslankyne, páni poslanci, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, v tlači 365. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom EÚ. Ako sa uvádza v dôvodovej správe, návrh zákona je v súlade s Ústavou Slovenskej republiky, so zákonmi, ako aj medzinárodnými zmluvami, ktorými je Slovenská republika viazaná, a právnymi predpismi Európskej únie. Vplyv na rozpočet verejnej správy a na podnikateľské prostredie je uvedený v doložke vybraných vplyvov. Návrh zákona nemá sociálne vplyvy, na životné prostredie ani vplyv na informatizáciu spoločnosti. Predložený návrh zákona obsahuje stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 343 z 11. januára 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka, skončil som, prosím, otvorte rozpravu.
Hrnčiar, Andrej, podpredseda NR SR (2017-03-29):
Končím dnešný rokovací deň. Len chcem pripomenúť, že... (Reakcie z pléna.) Nie, nie, je 19.00 hodín. Končím dnešný rokovací deň. Budeme pokračovať zajtra. Je všeobecný súhlas, aby sme pokračovali? (Nesúhlasná reakcia z pléna.) Zajtra budeme pokračovať o 9.00 ráno druhým čítaním o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. (Reakcie z pléna.) (Prerušenie rokovania o 19.00 hodine.)
Pellegrini, Peter, predseda NR SR (2015-11-11):
Prezentujme sa a hlasujme o bodoch 2 a 3, o pozmeňujúcich návrhoch pána poslanca Jakaba. (Hlasovanie.) Prítomných 130 poslancov, za hlasovalo 50, proti bolo 13, zdržalo sa 67 poslancov. Tieto body sme neschválili.
Ivan, Miroslav, poslanec NR SR (2020-02-21):
Pán kolega Pamula, vy hovoríte úplne o niečom inom, už keď teda ste si chceli a spomenuli alebo vrátili sa v čase, tak ten návrh nebol o žiadnych nálepkách v spojitosti s Národnou diaľničnou spoločnosťou, tak vám to teda pripomeniem. Boli to nálepky, ktoré si motoristi lepia po absolvovaní stanice technickej kontroly a emisnej kontroly, ktoré, za ktoré platia motoristi úplne, ale že úplne zbytočne, pretože dnes je, dnes má motorista u seba po prvé, nálepku, po druhé kartičku a potom ešte aj osvedčenie. A to, čo my sme predkladali, je, aby sa tá nálepka vypustila, pretože sú s tým spojené zbytočné náklady, administratívne náklady pre ST, stanice technických kontrol, zbytočné náklady motoristu, ktorý to musí kupovať, a jediné, čo by bolo treba riešiť tam, pretože, pretože ak by ste hlbšie sa na túto tému pozreli, tak práve týmito nálepkami sa čiastočne financuje tá, práve tá centrála, tá správa tých staníc technickej kontroly, a ale keby sme ich zrušili, tak to budeme financovať a motoristi by ušetrili. Aj keď sú to malé peniaze, ale v žiadnom prípade z tohto sa nefinancujú žiadne diaľnice, to vás len chcem upres..., alebo upresne vysvetliť vám, ako toto funguje, rád vám k tomu poviem aj detaily.
Šeliga, Juraj, podpredseda NR SR (2020-09-23):
Nie je problém.
P. Hrušovský, podpredseda NR SR: (2002-05-16):
(Hlasovanie.) Prítomných je 98 poslancov, za 38, proti 5, zdržalo sa 50, nehlasovalo 5. Návrh sme neschválili. Druhý návrh.
P. Paška, predseda NR SR: (2009-06-24):
(Hlasovanie.) 141 prítomných, 140 za. Aj tento návrh sme schválili.
Fronc, Martin, poslanec NR SR (2011-03-30):
Ďakujem, pán predseda. Pán kolega Blanár, hovorili ste k toľkým témam, že ťažko sa dá na všetko reagovať, ale aspoň dve poznámky poviem. Po prvé. Hovorili ste o tom, že by sme mali robiť sebavedomú politiku, že nie sme len malá krajina, ale že sme súčasť Európskej únie. Ja sa domnievam, že máme robiť sebavedomú politiku, ale primerane. Nie je dobré, keď niekto príliš nafukuje svaly a nemá na to. Po druhé, podstatnejšie. Tvrdili ste, že nedošlo k žiadnej zásadnej zmene. To je teda okrem toho Maďarska. No ja vnímam, že došlo, a som to povedal, k zásadnej zmene v štýle zahraničnej politiky. Znova to zopakujem, vy ste kryli pod termín ekonomický rozmer v zahraničnej politike všeličo, čo nebolo podľa mnohých z nás v poriadku a kóšer, či to bola Líbya, či to boli vzťahy Bieloruskom, Kuba a podobne. A, mimochodom, keď sa tu už tá Líbya otvárala, ekonomický rozmer, viete, 130 mil. Sk zostalo Česko-Slovensku ako dlh, ktorý nikdy sme nedostali nazad. A nie je nevymožiteľný, takže ten ekonomický rozmer je veľmi sporný. Ale čo sa tu zmenilo, to je snaha o budovanie dobrých vzťahov. A to neznamená, ako to vy hovoríte, že budeme robiť kolenačkovú politiku vo vzťahu k Maďarsku alebo niečo podobné. Jednoducho dobré snahy sú, že nebudem chodiť a búchať päsťou a vykrikovať, ale jednoducho budem sa snažiť sadnúť si za rokovací stôl a rokovať. A môžem byť tak oveľa tvrdší a dosiahnuť oveľa viac ako len gestami. Ďakujem.
Ňarjaš, Erik, poslanec NR SR (2020-07-23):
V odôvodnení vášho návrhu sa opierate o tvrdenia v rozpore s objektívnou pravdou. Chápem, že vybojovaných vyše 42 mld. eur je dostatočná motivácia na to, aby sa tu nafukoval problém diplomovky, ktorý je len kvapkou v mori oproti vašim prúserom a kauzám a hlavne z hľadiska pomoci občanom úplne nepodstatný. (Reakcie z pléna.) Občania z diplomovky sa nenajedia, ale ich život sa zlepší, ak sa prestane kradnúť, čo bolo za vašej éry pravidlom a proti čomu Igor Matovič aktívne bojuje. Som v politike krátko, no v súkromnom sektore som fungoval ako... (Reakcie z pléna.) Z mojich skúseností môžem tvrdiť, že pre úspech nie je potrebný titul, ale vedomosti. Tým vôbec nechcem obhajovať nepoctivé štúdium, naopak, vážim si stopercentne čistých študentov, ktorí nikdy v živote nič neopísali či si inak v rámci školy nepomohli (zaznenie gongu), nepomohli, patrí im moja úcta. Náš premiér však preveril svoje vedomosti tým, že vybudoval ešte pred vstupom do politiky úspešnú firmu o 2-tisíc zamestnancoch a zaplatil obrovské dane v prospech Slovenska. Bez vedomostí a šikovnosti by takýto úspech určite nezískal. Navyše oproti Andrejovi Dankovi, ktorý svoj titul nutne potreboval k svojej právnickej práci. Igor Matovič k podnikaniu titul nikdy nepotreboval ani nevyužíval. (Reakcie z pléna.) Chcem naozaj ubezpečiť verejnosť a našich voličov, že Igor Matovič je jeden úprimný človek, má čisté a dobré úmysly so Slovenskom a má skvelé... (Potlesk.) Ďakujem... (Pokrik v sále spojený s potleskom. Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-10-17):
V rozprave teraz vystúpi pán spravodajca, pán poslanec Antal, nech sa páči.
Hlina, Alojz, poslanec NR SR (2014-12-09):
Ďakujem veľmi pekne. Dovoľte povedať, že ako sa tu dá robiť, keď ideme úplne, absolútne mimo misu? Ja o koze, ty o voze, ja hovorím o tom a vy tu vesmírne bytosti, to Mars a ja, ja normálne žasnem. Naozaj, prepáčte, kolegovia, tu sa nedá robiť. Tak potom nepredstavujme nič, lebo však ja niečo poviem, ja nechápem zmyslu toho, čo sa tu kto zastáva. (Reakcia z pléna.) Ja, ale názor k čomu? Ja hovorím o riešení situácie, bezmocnosti policajta, keď vidí človeka, ktorý terorizuje ostatných tým, že znečisťuje svoje okolie a vy mi tu začnete splietať niečo o tom, že niekto umrel na lavičke, preboha. Veď to je, viete, toto je tak pomýlené, tak povedzte vy, že vy obraňujete tých ľudí, ktorí celý deň sedia na lavičke a pijú alkohol, znečisťujú svoje okolie a že nesúhlasíte s tým, aby ich policajt mohol postihnúť. Keď by som ja sem doniesol návrh, (reakcia z pléna) ale, pán kolega, keby som ja sem doniesol... (Reakcia z pléna.)
Laššáková, Jana, podpredsedníčka NR SR (2012-11-06):
Pani poslankyňa Gibalová, nech sa páči s reakciou.
Paška, Pavol, predseda NR SR (2013-10-17):
(Hlasovanie.) 139 prítomných, 82 za, 6 proti, 51sa zdržalo. Sme v treťom čítaní , otváram rozpravu. Nie je o ňu záujem, vyhlasujem ju za skončenú.
Bugár, Béla, podpredseda NR SR (2011-11-30):
Na vystúpenie pána poslanca s faktickou poznámkou ako jediný pán poslanec Ondruš. Končím možnosť sa prihlásiť do faktickej. Nech sa páči, pán poslanec.
Zmajkovičová, Renáta, podpredsedníčka NR SR (2013-12-17):
V zmysle rokovacieho poriadku požiadal o slovo pán spravodajca. Nech sa páči, pán poslanec Sulík.
Ďuriš Nicholsonová, Lucia, podpredsedníčka NR SR (2019-02-06):
Sedem faktických poznámok na vaše vystúpenie, pani poslankyňa. Končím možnosť prihlásiť sa. Pán poslanec Hrnko.
Blaha, Ľuboš, poslanec NR SR (2017-05-16):
Ďakujem pekne. Vážené kolegyne, vážení kolegovia, podávam správu, spravodajskú informáciu k tlačiam 449, 450 a 478. K tlači číslo 449, Výročná správa o členstve Slovenskej republiky v Európskej únii, hodnotenie a aktuálne priority vyplývajúce z Pracovného programu Európskej komisie. Predseda Národnej rady pridelil výročnú správu o členstve Slovenskej republiky v Európskej únii na prerokovanie výboru pre európske záležitosti, ktorý správu 22. marca 2017 prerokoval a uznesením číslo 55 odporučil Národnej rade vziať výročnú správu na vedomie. Zároveň určil mňa a poslanca Andreánskeho za spravodajcov výboru. K tlači 450, Správa o plnení úloh zahraničnej a európskej politiky Slovenskej republiky v roku 2016 a jej zameranie na rok 2017. Predseda Národnej rady Slovenskej republiky pridelil správu na prerokovanie výboru pre európske záležitosti a zahraničnému výboru. Zároveň určil, aby výbor pre európske záležitosti ako gestorský výbor podal Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady. Zahraničný výbor uznesením číslo 38 zo 14. marca 2017 a výbor pre európske záležitosti uznesením číslo 56 z 22. marca 2017 odporučili Národnej rade vziať Správu o plnení úloh zahraničnej a európskej politiky Slovenskej republiky v roku 2016 a jej zameranie na rok 2017 na vedomie. Výbor pre európske záležitosti rokoval ako gestorský výbor 22. marca 2017 a uznesením číslo 58 schválil spoločnú správu o výsledku prerokovania uvedeného materiálu vo výboroch Národnej rady. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporučil Národnej rade vziať uvedený materiál na vedomie. Zároveň určil mňa a poslanca Andreánskeho za spravodajcov výboru. A napokon k tlači 478, Správa o priebehu a výsledkoch predsedníctva Slovenskej republiky v Rade Európskej únie. Predseda Národnej rady pridelil správu na prerokovanie výboru pre európske záležitosti s tým, že ako gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady. Výbor uznesením číslo 57 z 22. marca 2017 odporučil Národnej rade Slovenskej republiky vziať správu na vedomie. Zároveň určil mňa a poslanca Andreánskeho za spravodajcov výboru. Pán predsedajúci, prosím, otvorte rozpravu, do ktorej sa hlásim ako prvý.
Danko, Andrej, podpredseda NR SR (2023-12-06):
Na vystúpenie pána poslanca žiadna faktická. Pokračujeme v rozprave pán poslanec Jakab a pripraví sa pán poslanec Dostál.
Glváč, Martin, podpredseda NR SR (2019-06-27):
S reakciou pán poslanec Dostál.
Krátky, Rastislav, poslanec NR SR (2024-02-21):
Ďakujem za slovo. Áno, ten podpis na zákone, ktorý potreboval byť expresne schválený najprv kvôli tomu, aby sme ho dali do súladu s európskou legislatívou, potom kvôli tomu aj, že sa porušujú ľudské práva, aby sme sa dostali do skupiny štátov, ktoré majú moderný trestný kódex, a na konci dňa zjavne toto boli všetko falošné dôvody a len zásterka, pretože tu sa hľadá pero na to, aby sme sa dostali k týmto vznešeným cieľom, čiže úplne zjavne niečo iné bude za tým. Ďakujem za vaše faktické poznámky. A chcem ešte povedať jednu vec, ktorú som si všimol ako síce nový poslanec, ale tu ten zákon o preukazovaní pôvodu príjmu a majetku, to neni jeden „potemkin“ v legislatíve. Taký „potemkin“ je napríklad aj ústavný zákon o majetkových oznámeniach verejných funkcionárov. Ja som sa už stihol tomuto zákonu pozrieť viac na zúbky a som si tam všimol napríklad také veci, že síce máte povinnosť oznámiť, keď máte napríklad na bežnom účte sumu väčšiu ako 35-násobok, myslím, že tam je minimálna mzda, čiže to vychádza okolo 25-tisíc euro. Teraz hovorím zhruba, hej, ale vy tam nepíšete sumu. Vy do tej kolónky, keď oznamujete ten svoj majetok ako verejný funkcionár, napíšete, že áno, mám. Bežný účet tam napíšete, hej? Čiže v podstate vy vlastne oznamujete svoj majetok celkom dosť anonymne, že tam, nie anonymne, vy to podáte pod vlastným menom, ale akože dosť tam poskrývate veci, že neni úplne jasné, že akým majetkom disponujete. Stačí, že si založíte eseročku. Ja rozumiem tomu, že to je iný subjekt, iná osoba, má vlastné IČO, no vy tam schováte hocičo. A vy si napíšete do majetkového oznámenia, že áno, máte majetkovú podstatu, vlastníctvo, ste spoločník, na tej eseročke môžte mať 300 bytov, nikto o tom nevie nič. Že také „potemkiny“ v zákone sú, treba to vyriešiť. Jeden z nich je tento zákon, o ktorom rokujeme. Prosím, podporte.
Laurenčík, Milan, podpredseda NR SR (2021-11-02):
Poslednú faktickú poznámku má pani poslankyňa Anna Zemanová, nech sa páči.
Gröhling, Branislav, poslanec NR SR (2017-06-14):
Vážený pán predsedajúci, myslel som si, že to vyslovím v rámci faktickej poznámky, ale už to dopadlo tak, že som sa prihlásil do rozpravy. Pán predkladateľ, my sme na výbore mali ďalšie dva pozmeňovacie návrhy, ktoré keď som si pozeral, tak musím priznať, že nerozumiem nahrádzaniu slov „dodržiavaním alebo zabezpečením dodržiavania“, čo odôvodňujete pôsobnosťou žiackej školskej rady, že nemá byť dodržiavanie školského poriadku, ale že má zabezpečiť, aby bol dodržiavaný. Predsa dodržiavanie a zabezpečovanie školského poriadku majú na starosti v prvom rade pedagogickí a odborní zamestnanci školy a žiaci pôsobiaci v žiackej školskej rade ho môžu medzi žiakmi iba propagovať, nabádať svojich spolužiakov na jeho dodržiavanie alebo upozorňovať pedagogických zamestnancov na jeho nedodržiavanie zo strany dotknutých strán a podobne. Teda si zastávam názor, že zabezpečovanie, dodržiavanie možno požadovať iba od represívnych zložiek, ako je polícia, ale nie od žiakov škôl. Žiacky samosprávny orgán je vlastne poradný a iniciatívny orgán, má chrániť a presadzovať záujmy žiakov a nemá byť nejakým spôsobom deformovaný samosprávny orgán, aby som vyslovil vo faktickej pripomienke k tomu pozmeňovaciemu návrhu, ale vyslovujem to týmto spôsobom. Ďakujem veľmi pekne.
V. Veteška, podpredseda NR SR: (2005-11-09):
Nech sa páči, pokračujte.
Drdul, Dominik, poslanec NR SR (2022-09-23):
Vážená pani predsedníčka, vážené kolegyne, vážení kolegovia, chcel by som pani predsedníčke veľmi pekne naozaj poďakovať za prácu, ktorú urobila pri rozbiehaní úradu, za osvetu, ktorú v rámci úradu a v rámci jej činnosti medzi ľuďmi snaží aj šíriť v oblasti boja proti korupcii, nástrojov nahlasovania korupcie, nástrojov potierania korupcie a za vôbec všetku činnosť, ktorá je spojená s odkrývaním korupcie, s posmeľovaním ľudí k tomu, aby v rámci zákonných intencií nahlasovali a pobádali zákonné orgány a dávali im podnety k tomu a štátne orgány, pardon, aby konali v zmysle zákona. Chcem povedať, že robíte v istom zmysle sizyfovskú prácu, ktorá ešte nejaká čas, bohužiaľ, na Slovensku sizyfovská bude. A nie preto, že nemá zmysel, ale preto, že, bohužiaľ, sme spoločnosťou, ktorá si stále vo veľkej miere neváži pravidlá, nemá k nim úctu, nemá rešpekt ku zákonu. A skôr hľadáme spôsob, akým pravidlá obchádzať a akým si uľahčovať život možno aj za cenu nezákonnosti, čo je veľmi smutnou správou v našej spoločnosti. A je hanbou aj nás verejných predstaviteľov, ak v niektorých momentoch našich funkcií a volených, volebných období, pardon, nevenujeme dostatočnú pozornosť tejto agende. Preto vám ešte raz chcem poďakovať. Prosím, neprestávajte, vytrvajte v dobrom boji. Tento boj je správny a aj keď to budete mať možno ťažké, robíte záslužnú činnosť.
Ďuriš Nicholsonová, Lucia, podpredsedníčka NR SR (2017-12-01):
Pardon, ale prednosť má ten, kto je za pultom a je to teraz pani poslankyňa Šebová. Takže necháme pani poslankyňu dokončiť a potom, dobre? Ďakujem.
Hort, Milan, podpredseda NR SR (2011-10-18):
To bola reakcia na faktické poznámky a teraz sa do rozpravy prihlásil pán poslanec Juraj Blanár. Nech sa páči.
Valocký, Jozef, poslanec NR SR (2015-11-24):
Vážená pani podpredsedníčka, vážené pani poslankyne, poslanci, vážený pán minister, dovoľte, aby som vystúpil ako spravodajca výboru k vládnemu návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, a informoval vás o spoločnej správe výborov. Národná rada Slovenskej republiky uznesením č. 1956 z 24. septembra 2015 pridelila uvedený návrh zákona na prerokovanie ústavnoprávnemu výboru a výboru pre zdravotníctvo. Zároveň rozhodla, že výbor pre zdravotníctvo bude gestorským výborom. Výbory prerokovali návrh zákona v stanovenej lehote. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Uvedené výbory súhlasili s návrhom zákona a odporučili Národnej rade predložený návrh zákona schváliť s pozmeňujúcimi a doplňujúcimi návrhmi. Gestorský výbor rokoval o návrhu zákona dňa 10. novembra 2015 a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Časť IV spoločnej správy obsahuje 22 pozmeňujúcich a doplňujúcich návrhov. Gestorský výbor odporučil hlasovať o bodoch 1 až 22 spoločne s návrhom gestorského výboru schváliť ich. Pani podpredsedníčka, skončil som, môžete otvoriť rozpravu.
Dubovcová, Jana, poslankyňa NR SR (2010-12-08):
Ďakujem za slovo. Týmto oboznamujem, vážení poslanci, vážená pani ministerka, prítomných so znením spoločnej správy výborov Národnej rady o prerokovaní vládneho návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony v druhom čítaní, ktoré máte ako tlač 107. Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Spoločnú správu výborov Národnej rady Slovenskej republiky. Národná rada Slovenskej republiky uznesením z 19. októbra 2010 č. 128 pridelila vládny návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony na prerokovanie výborom: ústavnoprávnemu výboru a Výboru Národnej rady Slovenskej republiky pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým vládny návrh zákona bol pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 385/2000 Z. z. odporúčal schváliť Ústavnoprávny výbor Národnej rady Slovenskej republiky uznesením z 15. novembra 2010 č. 68. Výbor Národnej rady Slovenskej republiky pre ľudské práva a národnostné menšiny o návrhu nerokoval, nakoľko v zmysle § 52 ods. 2 zákona Národnej rady č. 350/1996 Z. z. o rokovacom poriadku nebol uznášaniaschopný. (Ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2019-05-10):
Ďakujem. Dávam slovo spoločnému spravodajcovi predsedovi výboru pre pôdohospodárstvo a životné prostredie poslancovi Petrovi Antalovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Jurinová, Erika, podpredsedníčka NR SR (2014-01-28):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi.
M. Číž, podpredseda NR SR: (2008-04-08):
Teraz má slovo... (Reakcia z pléna.) Ďakujem pekne, pán poslanec Palko nechce vystúpiť. Takže, vážené kolegyne, kolegovia, poprosím predsedu navrhnutého gestorského výboru, výboru pre verejnú správu a regionálny rozvoj, pána poslanca Tibora Cabaja, aby uviedol  hlasovanie v prvom čítaní o návrhu zákona, ktorý som už uviedol. Nech sa páči, máte slovo pán poslanec.
T. Cabaj, poslanec: (2003-06-17):
Z. Martináková, podpredsedníčka NR SR: Pán poslanec Cabaj, trvám na tom, čo som povedala, keď si vypočujete záznam, uvidíte, že bolo úplne jasné, o čom hlasujeme. Pán poslanec Husár. S. Husár, poslanec: Pani predsedajúca, takáto situácia v tomto parlamente už len v tomto volebnom období bola najmenej 15 – 20-krát. Predsedajúci pán predseda Národnej rady Hrušovský či podpredseda Bugár tieto veci riešia spôsobom, ktorý sme všetci videli, veľmi jednoduchým. Vyhlasujem toto hlasovanie za zmätkové a hlasovanie sa opakuje. Slobodnú vôľu pri tomto hlasovaní tým, čo hlasovali proti alebo za nikto zobrať nemôže a nemôžete poprieť, že v čase prednášania návrhu pani spoločnou spravodajkyňou bol v sále hluk. Bol v sále šum a jej slová neboli zrozumiteľné. Z. Martináková, podpredsedníčka NR SR: Pán poslanec Kaliňák.
Laššáková, Jana, podpredsedníčka NR SR (2013-09-17):
Pán poslanec Brocka, nech sa páči.
Laššáková, Jana, podpredsedníčka NR SR (2015-11-12):
Ďakujem pekne, zaujmite miesto určené pre spravodajcov. Otváram všeobecnú rozpravu. Nedostala som žiadnu písomnú prihlášku, pýtam sa, či má, či chce niekto v rozprave vystúpiť ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Teraz nasleduje návrh na doplnenie úloh príslušníkov ozbrojených síl Slovenskej republiky v operácii v Afganistane a na ich vyslanie na výcvik mimo územia Slovenskej republiky. Návrh má tlač 1791, spoločná správa výborov má tlač 1791a. Návrh uvedie minister obrany Slovenskej republiky Martin Glváč. Nech sa páči, pán minister, máte slovo. (Rokovanie o návrhu na doplnenie úloh príslušníkov ozbrojených síl Slovenskej republiky v operácii Resolute Support v Afganistane a na ich vyslanie na výcvik mimo územia Slovenskej republiky , tlač 1791.)
Kollár, Boris, predseda NR SR (2022-06-28):
Vážené pani poslankyne, vážení páni poslanci, budeme pokračovať. Teraz by som chcel ešte predtým, než dám slovo pánovi poslancovi Sujovi, nie, pardon, pánovi poslancovi Tarabovi, tak by som chcel pozdraviť Spojenú školu z Tilgnerovej. Pekný deň vám prajem! (Potlesk.) Teraz dávam slovo pánovi poslancovi Tarabovi, myslím, že má ešte desať minút. (Reakcia z pléna.) Aha, prosím, vypnite mi to z monitoru. (Predsedajúci telefonuje vnútornou telefónnou linkou.) Vyhlasujem tým pádom všeobecnú rozpravu za skončenú. Chce sa k rozprave, zaujať stanovisko navrhovateľ? Nech sa páči, pán poslanec, máte slovo. (Pokračovanie rokovania o návrhu poslanca Národnej rady Slovenskej republiky Miroslava Suju na vydanie zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1050.)
Laššáková, Jana, podpredsedníčka NR SR (2013-02-08):
Pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť prihlásiť sa do rozpravy ústne. Pani navrhovateľka, chcete niečo k tomu dodať? (Reakcia navrhovateľky.) Nie. Pani spravodajkyňa. (Reakcia spravodajkyne.) Tiež nie. Prerušujem rokovanie o tomto bode programu. Ďalším bodom programu je prvé čítanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov . Návrh zákona je uverejnený ako tlač 342, návrh na jeho pridelenie na prerokovanie výborom je v rozhodnutí č. 322. Teraz dávam slovo opäť pani poslankyni Lucii Nicholsonovej, aby návrh zákona uviedla. Nech sa páči, pani navrhovateľka.
Paška, Pavol, poslanec NR SR (2011-09-08):
Ďakujem pekne. Vážený pán podpredseda, vzhľadom na to, čo sa udialo z pohľadu organizácie priebehu schôdze, a súc si vedomý, že nemám oporu v zákone o rokovacom poriadku, chcem kolegyne a kolegov požiadať, či by som mohol ako predseda najväčšieho poslaneckého klubu v Národnej rade vystúpiť. (Smiech v sále.)
Potocký, Milan, poslanec NR SR (2022-06-22):
Vážený pán predseda, v rozprave vystúpilo 8 poslancov. Poslanci Šefčík, Kozelová, Žitňanská, Vetrák, Čekovský a Monika Péter predložili pozmeňujúce návrhy. Pán poslanec Vetrák, pán poslanec Šudík a pani poslankyňa Šofranko stiahli svoje podpisy pod prvým pozmeňujúcim návrhom, ktorý predložil pán poslanec Vetrák, preto o tomto pozmeňujúcom návrhu nemožno hlasovať. Pán poslanec Jarjabek podal návrh podľa § 83 ods. 1 rokovacieho poriadku vrátiť vládny návrh zákona na dopracovanie. Pán predsedajúci, dajte, prosím, hlasovať o tomto návrhu poslanca Jarjabka.
Uhliarik, Ivan, poslanec NR SR (2012-10-29):
Ďakujem pekne. Vážená pani podpredsedníčka parlamentu, vážené pani poslankyne, vážení páni poslanci, pani navrhovateľka, pán spravodajca, dovoľte mi, aby som sa vyjadril aj ja k vášmu návrhu, ktorým sa dopĺňa zákon č. 576/2004 Z. z. o zdravotnej starostlivosti a o službách súvisiacich s poskytovaním a zákon č. 577/2004 Z. z. o rozsahu zdravotnej starostlivosti. Hlavným cieľom tejto novely, ako ste povedali, pani navrhovateľka, je zvýšiť informovanosť pred sterilizáciou a umožniť bezplatnú sterilizáciu občanom, ktorí majú viac ako štyri deti, a pre osoby staršie ako 35 rokov, ktoré majú minimálne tri deti. Pani navrhovateľka, budem trošku aj reagovať na to, čo ste povedali dnes. Naozaj sa budem snažiť odložiť všetky izmy. Budem odpovedať viac ako lekár, viac vo vecnej rovine alebo predovšetkým vo vecnej rovine, tak ako lekár, ktorý ošetrí rovnako bieleho ako Róma, rovnako člena strany SMER ako člena SaS alebo člena KDH. Ako iste viete, pani poslankyňa, sterilizácia je nezvratný medicínsky úkon. To znamená, že žena alebo muž by po takomto zákroku už nikdy nemohli mať deti. Čo sa týka možných potom rekanalizácií... (Prerušenie vystúpenia predsedajúcou.)
Jurinová, Erika, podpredsedníčka NR SR (2014-11-08):
Pani poslankyňa Tomanová.
P. Paška, predseda NR SR: (2007-10-30):
Pani poslankyňa, sme v hlasovaní, aký procedurálny návrh?
T. Cabaj, poslanec: (2004-10-29):
A po druhé chcem povedať, že porušili ste rokovací poriadok v tom, že ste nám nedali priestor na procedurálne návrhy, pretože či predseda Národnej rady alebo ktorýkoľvek poslanec pri predkladaní procedurálneho návrhu má úplne rovnocenné postavenie. Ak ste využili svoje postavenie a dali ste si sebe priestor na procedurálny návrh, mali ste udeliť priestor pre nás všetkých, aby sme procedurálne návrhy mohli predložiť. (Potlesk.)
Lehotský, Tomáš, poslanec NR SR (2020-11-27):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Sárközy, Irén, poslankyňa NR SR (2018-12-06):
Pán predsedajúci, teraz budeme hlasovať o bodoch 1, 3 a 6, ktoré pán poslanec Radovan Baláž navrhol vyňať na samostatné hlasovanie. Odporúčanie gestorského výboru k uvedeným bodom je schváliť, avšak poslanec Baláž podal návrh, ktorý rieši uvedenú problematika komplexnejšie.
Paška, Pavol, predseda NR SR (2012-08-10):
Hlasujeme. (Hlasovanie.) 128 prítomných, 124 za, 1 proti, 3 sa zdržali. Tento návrh sme schválili. Pán poslanec?
Číž, Miroslav, podpredseda NR SR (2015-06-30):
Ďakujem vám, vážený pán predseda Najvyššieho kontrolného úradu, za stanovisko Najvyššieho kontrolného úradu k návrhu záverečného účtu. A teraz poprosím predsedu výboru pre financie, rozpočet a menu pána poslanca Daniela Duchoňa, aby podal správu o výsledkoch prerokovania tohto návrhu vo výboroch. Nech sa páči, máte slovo, pán predseda.
Pellegrini, Peter, predseda NR SR (2015-01-29):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 34 otázok na predsedu vlády a na členov vlády 24 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády a ministra financií Petra Kažimíra, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
Figeľ, Ján, podpredseda NR SR (2014-06-05):
Ďakujem pekne. Otváram všeobecnú rozpravu. Nedostal som do nej žiadnu písomnú prihlášku. Pýtam sa, či sa niekto hlási ústne. Nie je tomu tak, takže zároveň týmto vyhlasujem všeobecnú rozpravu za skončenú. Ďakujem pekne, pán spravodajca. Prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov . Tento návrh zákona je uvedený ako tlač 933 a návrh na jeho pridelenie na prerokovanie výborom je v rozhodnutí č. 946. Opäť dávam slovo pánovi poslancovi Miroslavovi Beblavému na uvedenie návrhu zákona.
M. Číž, podpredseda NR SR: (2007-03-29):
(Hlasovanie.) Prítomných 117 poslancov, za návrh 108 poslancov, proti 1 poslanec, zdržali sa 2 poslanci, nehlasovalo 6 poslancov. Konštatujem, že sme schválili návrh novely zákona č. 308/1991 Zb. o slobode náboženskej viery a postavení cirkví a náboženských spoločností. Teraz pristúpime k hlasovaniu o návrhu uznesenia k návrhu na zriadenie Stálej komisie Národnej rady Slovenskej republiky pre Ústavu Slovenskej republiky a rokovací poriadok Národnej rady Slovenskej republiky , tak ako je to uvedené v tlači 247. Prosím, vážení páni poslanci a panie poslankyne, prezentujeme sa a hlasujeme. (Hlasovanie.) Prítomných 76 poslancov, za návrh 75 poslancov, nehlasoval 1 poslanec. Konštatujem, že sme schválili návrh uznesenia k návrhu na zriadenie Stálej komisie Národnej rady Slovenskej republiky pre Ústavu Slovenskej republiky a rokovací poriadok Národnej rady Slovenskej republiky. (Potlesk.) Vážené kolegyne, kolegovia, dovoľte mi, aby som teraz vyhlásil krátku 5-minútovú prestávku a pozval na poradu predsedov poslaneckých klubov tuto, pokiaľ je to možné, na chvíľu. Následne ešte, nech sa páči, pani profesorka, procedurálny návrh.
Figeľ, Ján, podpredseda NR SR (2012-08-09):
Ďakujem pekne. S faktickou sa hlási jeden pán poslanec. Končím možnosť prihlásiť sa do faktických. Nech sa páči, pán Mihál.
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 135, za 85, proti 7, zdržalo sa 43. Návrh sme schválili.
Laššáková, Jana, podpredsedníčka NR SR (2014-02-11):
Pán spravodajca? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Ale nevidím tu pána poslanca Kaníka. (Reakcie z pléna.) Ale, no. Po výbore, áno. Už prosím vás, páni poslanci. (Reakcie z pléna.) Ale nie je tu ani pán poslanec Galko. (Reakcie z pléna.) Ani Matovič, ani Jarjabek, pán poslanec Hlina. Vyhlasujem krátku, päťminútovú prestávku. Poprosím vás, aby ste zabezpečili pána predkladateľa, buď Kaníka, alebo Viliama Novotného. Päťminútová prestávka. (Prestávka.) (Po prestávke.)
Kažimír, Peter, podpredseda vlády a minister financií SR (2015-11-10):
Ďakujem, pani predsedajúca, za slovo. Dovoľte mi teda z poverenia vlády Slovenskej republiky na dnešnom rokovaní Národnej rady Slovenskej republiky uviesť v rámci druhého čítania vládny návrh zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samosprávy a o zmene a doplnení niektorých zákonov v znení neskorších predpisov, ktorý vláda Slovenskej republiky schválila dňa 8. júla tohto roku svojím uznesením. Materiál nadväzuje aj na závery z rokovania vlády z 10. júna tohto roku k materiálu Informácie o priebehu fiškálnej decentralizácie v roku 2005 až 2015 a návrh na zvýšenie daňových príjmov obcí a vyšších územných celkov v ďalšom období. Ako som už uviedol v prvom čítaní, predloženým návrhom zákona sa zabezpečuje zvýšenie podielu na výnose dane z príjmov fyzických osôb – u obcí zo 68,5 % na 70 %, teda navýšenie o 1,5 %, a u vyšších územných celkov z úrovne 29,2 % na 30 %, čím sa táto daň prerozdelí vo výške 100 % jej výnosu pre samosprávu. Je to, priatelia, je to vlastne prvýkrát v histórii Slovenskej republiky, keď celý výnos z podielových daní pôjde v prospech samosprávy miest, obcí a vyšších územných celkov. Na základe septembrovej aktualizácie daňovej prognózy to predstavuje celkový pozitívny dopad na príjmy rozpočtov územnej samosprávy v roku 2016 vo výške plus 51,5 mil. eur, z toho pre obce sumu 33,6 mil. a pre vyššie územné celky necelých 18 mil. eur. Čiže pozitívne pre samosprávy vyše 50 mil. eur v deľbe 34, zaokrúhlene, a 18. Týmto sa od roku 2016 posilnia vlastné daňové príjmy obcí a vyšších územných celkov s pozitívnym dopadom na plnenie ich úloh s prioritou skvalitňovania služieb občanom. Vo výboroch Národnej rady neboli vznesené žiadne pozmeňujúce a doplňujúce návrhy. Ja môžem predstaviteľom miest, obcí a vyšších územných celkov iba gratulovať, že sa dočkali toho, čo tak dlho požadovali. Z istého pohľadu z hľadiska politického postoja je to aj napravenie krívd, ktoré sa udiali v roku 2011, keď sa vzorec podielových daní zmenšil v prospech v podstate štátu, ako konsolidačné opatrenie predchádzajúcej vlády. Ďakujem pekne.
Jurinová, Erika, podpredsedníčka NR SR (2014-11-08):
Dávam slovo ďalšiemu prihlásenému rečníkovi, pánovi poslancovi Jozefovi Kollárovi. Nech sa páči.
M. Číž, podpredseda NR SR: (2008-09-10):
Takže poprosím overovateľov, aby vyhlásili výsledky volieb. Máte slovo, pani kolegyňa.